**Plán kontrolnej činnosti hlavnej kontrolórky obce Rosina na**

**II. polrok 2019**

Obecné zastupiteľstvo v Rosine na svojom zasadnutí dňa 26.06.2019 schválilo plán kontrolnej činnosti hlavnej kontrolórky obce Rosina na II. polrok 2019 uznesením č. 21/2019.

Finančné kontroly a kontroly dodržiavania všeobecne záväzných právnych predpisov, nariadení a interných predpisov

1. Kontrola aktuálnosti interných predpisov obce a ich súladu s platnými všeobecne záväznými právnymi predpismi v povinnej osobe Obecný úrad Rosina.
2. Kontrola vykonávania základnej finančnej kontroly podľa zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov v povinnej osobe Obecný úrad Rosina a v rozpočtovej organizácii Základná škola s materskou školou v Rosine.

Ostatné kontroly

1. Kontroly vykonávané podľa § 18f ods. 1 písm. h) zákona o obecnom zriadení ak o to požiada obecné zastupiteľstvo alebo starosta, ak vec neznesie odklad.
2. Kontrola plnenia uznesení Obecného zastupiteľstva v Rosine podľa § 18d ods. 1 zákona o obecnom zriadení.
3. Kontroly vykonávané z vlastného podnetu na základe poznatkov získaných pri výkone kontrolnej činnosti.

Ostatná kontrolná činnosť

1. Vypracovanie návrhu plánu kontrolnej činnosti na I. polrok 2020 v zmysle § 18f ods. 1 písm. b) zákona o obecnom zriadení.
2. Vypracovanie odborného stanoviska k návrhu rozpočtu obce na rok 2020 a viacročného rozpočtu na roky 2021 a 2022 v zmysle § 18f ods. 1 písm. c) zákona o obecnom zriadení.
3. Vypracovanie správ o vykonaných a ukončených kontrolách v zmysle § 18f ods. 1 písm. d) zákona o obecnom zriadení.

Postup kontrolnej činnosti bude vykonávaný v súlade s ustanoveniami Zákona č. 357/2015 Z. z. o finančnej kontrole a audite a o zmene a doplnení niektorých zákonov. Poradie vykonávania jednotlivých kontrol nemusí byť dodržané v zmysle predloženého plánu kontrolnej činnosti. Zmeny vo výkone kontroly môžu nastať v závislosti od závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

Spracovala: Ing. Mária Ciglanová

hlavná kontrolórka obce

Návrh zverejnený v obci

Na úradnej tabuli obce: 06.05.2019 do 24.06.2019

Na webovom sídle obce: 06.05.2019 do 24.06.2019

.